**Ministru kabineta noteikumu projekta „****Grozījumi Ministru kabineta 2007. gada 20. novembra noteikumos Nr. 781 „Kārtība, kādā reģistrē personas, kurām izmaksāti uzturlīdzekļi no Uzturlīdzekļu garantiju fonda, un parādniekus, kā arī izsniedz ziņas par minētajām personām””** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nav attiecināms. |
| 2. | Pašreizējā situācija un problēmas | Lai persona saņemtu sev nepieciešamo informāciju no Uzturlīdzekļu garantiju fonda iesniedzēju un parādnieku reģistra (turpmāk – reģistrs), tai atbilstoši Ministru kabineta 2007.gada 20.novembra noteikumiem Nr.781 „Kārtība, kādā reģistrē personas, kurām izmaksāti uzturlīdzekļi no Uzturlīdzekļu garantiju fonda, un parādniekus, kā arī izsniedz ziņas par minētajām personām” (turpmāk – Noteikumi Nr. 781) jāiesniedz rakstisks pieprasījums vai jābūt noslēgtai rakstiskai vienošanās starp fonda administrāciju un ziņu pieprasītāju par reģistrā iekļauto ziņu sniegšanu. Uzturlīdzekļu garantiju fonda administrācija (turpmāk – fonda administrācija) reģistrā iekļautās ziņas izsniedz personīgi, nosūtot pa pastu, izmantojot elektronisko datu nesēju vai izmantojot tiešsaistes datu pārraidi. Tas nozīmē, ka ziņu pieprasītājam nav paredzēta iespēja nepieciešamās ziņas no Uzturlīdzekļu garantiju fonda iesniedzēju un parādnieku reģistra pieprasīt, izmantojot e-pakalpojumu iespējas, kas informācijas pieprasīšanas un saņemšanas procesu padarītu ātrāku, līdz ar to ziņas pieprasītājam tiktu sniegtas īsākā laika periodā.Fonda administrācijas direktors pieņem lēmumus par uzturlīdzekļu izmaksāšanu, par atteikumu izmaksāt uzturlīdzekļus un par izmaksas izbeigšanu. Līdz ar grozījumiem Uzturlīdzekļu garantiju fonda likuma 7.panta otrās daļas 5.punktā uzturlīdzekļu izmaksas pārtraukšanu šī norma vairs neparedz, tāpēc nepieciešams Noteikumu Nr. 781 4.4. apakšpunktā svītrot vārdus „pārtraukšanu vai”.Noteikumu Nr.781 8.1. apakšpunkts noteic, ka reģistrā iekļautās ziņas ievieto reģistra arhīvā, ja miris parādnieks. Pašreizējā Uzturlīdzekļu garantiju fonda likuma redakcijā apstāklis, ka miris parādnieks, noteikts 10.panta pirmās daļas 3.punktā. Līdz ar to nepieciešams Noteikumu Nr. 781 8.1. apakšpunktā skaitli un vārdu „4.punktu” aizstāt ar skaitli un vārdu „3.punktu”.Noteikumu Nr.781 8.2. apakšpunkts noteic, ka reģistrā iekļautās ziņas ievieto reģistra arhīvā, ja fonda administrācija ir pieņēmusi lēmumu par uzturlīdzekļu izmaksas izbeigšanu vai pārtraukšanu un Civilprocesa likuma 565.panta sestās daļas noteiktajā kārtībā ir apliecinājusi prasījuma neesamību pret parādnieku. Tā, kā Uzturlīdzekļu garantiju fonda likums vairs neparedz uzturlīdzekļu izmaksas pārtraukšanu un atbilstoši tam, ka prasījuma neesamība pret parādnieku līdz ar grozījumiem noteikta Civilprocesa 572.¹ panta trešajā daļā, nepieciešams izteikt noteikumu Nr.781 8.2. apakšpunktu jaunā redakcijā, izslēdzot vārdus „vai pārtraukšanu” un aizstājot tekstu „565.panta sestās daļas” ar tekstu „572.¹ panta trešajā daļā”.Noteikumu Nr.781 10.punkts noteic personu loku, kurām ir tiesības saņemt reģistrā iekļautās ziņas. Nepieciešams papildināt Noteikumus Nr.781 ar 10.4.apakšpunktu, ietverot Uzturlīdzekļu garantiju fonda likuma 5.panta pirmās daļas 4.punktā minētās personas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Projekta mērķis ir nodrošināt iespēju ieviest e-pakalpojumus – „parādu informācijas sniegšana” un „lietas izskatīšanas procesa informācijas sniegšana”, ko īsteno fonda administrācija kā ERAF projektu, ievērojot 2009.gada 26.jūnija vienošanās Nr.3DP/3.2.2.1.1/09/IPIA/IUMEPLS/001 „Par Eiropas Savienības fonda projekta īstenošanu un Eiropas Savienības Reģionālā attīstības fonda līdzfinansējuma un valsts budžeta līdzfinansējuma piešķiršanu”starp fonda administrāciju un Reģionālās attīstības un pašvaldību lietu ministriju noteikto, darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” ietvaros. Projekts nepieciešams, lai īstenotu plānotā e-pakalpojuma ieviešanu. Līdz ar iespēju saņemt ziņas no reģistra, izmantojot valsts un pašvaldību pakalpojumu portālu [www.latvija.lv](http://www.latvija.lv), tiks palielināta reģistra informācijas pieejamība.  |
| 5. | Projekta izstrādē iesaistītās institūcijas | Tieslietu ministrija, fonda administrācija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts ir vērsts uz personu tiesību paplašināšanu un fonda administrācijas darba efektivizēšanu. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Fiziskās personas, kurām izmaksāti uzturlīdzekļi no Uzturlīdzekļu garantiju fonda, un parādnieki. Pēc pēdējā aprēķina, kas veikts 2012. gada oktobrī, uzturlīdzekļu saņēmēju skaits - 17 633, parādnieku (personu, kuru vietā izmaksāti uzturlīdzekļi no Uzturlīdzekļu garantiju fonda) skaits – 25 099.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Normatīvais akts nosaka, ka fiziskām personām, kurām izmaksāti uzturlīdzekļi no Uzturlīdzekļu garantiju fonda, un parādniekiem ir iespējams saņemt ziņas par sevi no reģistra, izmantojot valsts un pašvaldību pakalpojumu portālā [www.latvija.lv](http://www.latvija.lv) pieejamos pakalpojumus: „parādu informācijas sniegšana” un „lietas izskatīšanas procesa informācijas sniegšana”. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās fonda administrācija. |
| 2. | Projekta izpildes ietekme uz pārvaldes funkcijām  | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav.  |

*Anotācijas III, IV., V. un VI. sadaļa – projekts šīs jomas neskar.*

Tieslietu ministra p.i.

iekšlietu ministrs R.Kozlovskis

13.03.13. 10:00

797

B.Valentinoviča

67814988, Baiba.Valentinovica@ugf.gov.lv